**คำนำ**

 แผนพัฒนาท้องถิ่นสี่ปี (พ.ศ. ๒๕61 – ๒๕64) ขององค์การบริหารส่วนตำบลโนนงาม จัดทำขึ้นตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติม (ฉบับที่ 2) พ.ศ. 2559 โดยผ่านกระบวนการจัดทำประชาคม เพื่อการมีส่วนร่วมของประชาชนต่อการพัฒนาท้องถิ่นโดยประชาชนเพื่อประชาชน อันมีลักษณะเพื่อให้เกิดความสมดุลด้านเศรษฐกิจ สังคม วัฒนธรรมและสิ่งแวดล้อม ทั้งนี้ ได้คำนึงถึงกรอบอำนาจหน้าที่ขององค์การบริหารส่วนตำบลโนนงาม ภารกิจถ่ายโอนตามกฎหมายกำหนด ซึ่งสอดคล้องกับแผนยุทธศาสตร์การพัฒนาประเทศ กลุ่มจังหวัด จังหวัด และยุทธศาสตร์การพัฒนาองค์กรปกครองส่วนท้องถิ่นจังหวัดอำนาจเจริญ โดยเป็นการแปลงแผนยุทธศาสตร์การพัฒนาดังกล่าวไปสู่การปฏิบัติในระดับตำบล สามารถทบทวนและปรับปรุงเป็นแผนก้าวหน้าครอบคลุมระยะเวลาและสภาองค์การบริหารส่วนตำบลโนนงาม ได้พิจารณาให้ความเห็นชอบเรียบร้อยแล้ว เมื่อคราวประชุมสภาวิสามัญ ครั้งที่ 2 เมื่อวันที่ 27 ตุลาคม 2559 ภายใต้การดำเนินงานขององค์กรจัดทำแผนพัฒนา สำหรับใช้เป็นแนวทางในการพัฒนา เพื่อการบริหารงานและการพัฒนาท้องถิ่น อย่างมีประสิทธิภาพ มีความสอดคล้อง สัมพันธ์ เป็นเหตุเป็นผลกับการจัดทำงบประมาณรายจ่าย ตลอดจนใช้เป็นกรอบในการจัดทำข้อบัญญัติงบประมาณรายจ่ายประจำปีและข้อบัญญัติงบประมาณรายจ่ายเพิ่มเติมเพื่อให้กระบวนการจัดทำงบประมาณรายจ่ายเป็นไปอย่างมีประสิทธิภาพ

 ท้ายนี้ ขอขอบคุณผู้มีส่วนเกี่ยวข้องทุกฝ่าย โดยเฉพาะประชาชนชาวตำบลโนนงาม ทุกคน ที่ให้ความร่วมมือ ทำให้กระบวนการจัดทำแผนพัฒนาท้องถิ่นสี่ปี (พ.ศ. 2561 – 2564) สำเร็จลุล่วงได้ตามขั้นตอนเพื่อนำแผนพัฒนาท้องถิ่นสี่ปีไปสู่การปฏิบัติ

องค์การบริหารส่วนตำบลโนนงาม

 ตุลาคม 2559